Av tí at telduskipanin hjá FT ikki hevur riggað, sum hon skal, verða tey, sum hava bílagt mat frá matarskipanini eftir 5. des., eftir áheitan frá PM-pluss, biðin um at senda kvittanina til unig @ pmpluss. fo. So kanna tey, um allar bíleggingar eru dagførdar. Tey, ið ikki fingu mat í gjár, mánadagin 15. des., fáa peningin afturgoldnan. Seinasta vika áðrenn jól verður skipað soleiðis: Til jólaroyndina hesaferð hava 8. flokkarnir roynt eina nýggja skipan. Allar uppgávurnar hava verið teldutøkar eins og flestu uppgávusvarini. Mentamálaráðið hevur skipað soleiðis fyri, at flestu 8. flokkarnir í landinum taka royndina samstundis, so roynast kann, um skipanin megnar trýstið. Sum heild hevur skipanin virkað væl. Onkrir smærri tøkniligir trupulleikar hava verið og onkrar tillagingar skulu eisini gerast í uppgávunum. Næmingarnir skulu sjálvandi eisini venjast við skipanina, og hædd verður tikin fyri hesum, tá ið uppgávurnar verða rættaðar. Fríggjadagin 28. november verður prýtt til jóla í skúlanum. Allir flokkarnir byrja kl. 8 og enda kl. 12: 30. Byrjað verður við morgunmati í flokkunum, áðrenn farið verður at prýða. Kl. 10 hevur skúlin eina sangløtu í fimleikahøllini. Eftir hetta verður aftur farið í flokkarnar. Um næmingarnir skulu hava nakað serligt við til dagin, verður kunnað um hetta á heimasetningunum.